                Anexa nr. 1 
la Hotărârea Consiliului Judeţean 
    Bistriţa-Năsăud nr. 158 din 17.12.2014
REGULAMENT 
de organizare şi desfăşurare a concursului de proiecte de management la Complexul Muzeal Bistriţa-Năsăud
CAPITOLUL I

Dispoziţii generale

ART. 1

Concursul de proiecte de management pentru Complexul Muzeal Bistriţa-Năsăud, aflat în subordinea Consiliului Judeţean Bistriţa-Năsăud, denumită în continuare autoritatea, se organizează în conformitate cu prevederile Ordonanţei de urgenţă a Guvernului nr. 189/2008 privind managementul instituţiilor publice de cultură, aprobată cu modificări şi completări prin Legea nr. 269/2009, denumită în continuare ordonanţa de urgenţă, precum şi cu cele ale prezentului regulament.

ART. 2

Concursul de proiecte de management se desfăşoară conform următorului calendar, stabilit cu respectarea dispoziţiilor art. 9 din ordonanţa de urgenţă:

a) În termen de 20 zile calendaristice de la aprobarea Caietului de obiective şi a prezentului Regulament prin Hotărâre a Consiliului Judeţean Bistriţa-Năsăud - aducerea la cunoştinţa publică a: condiţiilor de participare la concurs, caietului de obiective, bibliografiei, prezentului regulament, precum şi a datelor de depunere a mapelor de concurs, a proiectelor de management şi desfăşurarea etapelor concursului;

b) În termen de 30 zile calendaristice de la aducerea la cunoştinţă publică a prevederilor alin.2 lit.a) - depunerea proiectelor de management de către candidaţi;

c)  În termen de 14 zile calendaristice de la depunerea proiectelor de management de către candidaţi
 
-  finalizarea analizei proiectelor de management; Nota obţinută în etapa prevăzută la art. 6 alin.(2) lit.a) din ordonanţă se aduce la cunoştinţa candidaţilor, în scris, în termen de 24 de ore de la încheierea analizei proiectelor de management, precum şi prin afişare la sediul autorităţii şi al instituţiei şi pe pagina de internet a instituţiei publice de cultură, după caz.
d)  În termen de 24 ore de la afişarea rezultatelor analizei proiectelor de management pe format de hârtie şi în format electronic - susţinerea proiectelor de management în cadrul interviului.

CAPITOLUL II

Organizarea şi funcţionarea comisiei de concurs

ART. 3

(1) Comisia de concurs, denumită în continuare Comisia, este alcătuită din:

1. Domnul Pugna Alexandru - vicepreşedinte al Consiliului Judeţean Bistriţa-Năsăud;

2. Domnul Moldovan Florin - Grigore - administrator public al judeţului Bistriţa-Năsăud;
3. Domnul Cioarbă Teofil – Iulian – director executiv – Direcţia economică

– Consiliul Judeţean Bistriţa-Năsăud;

4. Domnul Manea Angelo - inspector şcolar de specialitate - istorie - Inspectoratul Şcolar Judeţean Bistriţa-Năsăud.

5. Domnul Vasile Duda – profesor istoria artei – Liceul de Arte « Corneliu

Baba » Bistriţa.
Secretari comisie:

1. Domnul Popescu Geoff-Ghar Adrian - consilier juridic asistent – Serviciul

juridic contencios, resurse umane – compartiment juridic contencios, Consiliul Judeţean Bistriţa-Năsăud;

2. Doamna Suciu Rodica - consilier superior - Serviciul juridic contencios,

resurse umane – compartiment resurse umane, Consiliul Judeţean Bistriţa-Năsăud.   

3. Doamna Câmpan Aurora - Anca - inspector superior - Serviciul coordonare instituţii subordonate, administrare patrimoniu Consiliul Judeţean Bistriţa-Năsăud;

4. Domnul Sabo Augustin - şef serviciu - Serviciul buget - finanţe, contabilitate, taxe, impozite, Consiliul Judeţean Bistriţa-Năsăud.

(2) Comisia de contestaţii, este alcătuită din:

1. Doamna Borş Crina Alexandrina – şef serviciu - Serviciul juridic
contencios, resurse umane - Consiliul Judeţean Bistriţa-Năsăud;
2. Doamna Ceuca Gabriela-Adriana – şef serviciu - Serviciul coordonare instituţii subordonate, administrare patrimoniu-Consiliul Judeţean Bistriţa-Năsăud.

3. Doamna Ani Melinda – consilier superior - Serviciul juridic, contencios, resurse umane, compartiment resurse umane-Consiliul Judeţean Bistriţa-Năsăud;

Secretar comisie:

Doamna Beşa Carmen Simona - consilier superior - Serviciul coordonare instituţii subordonate, administrare patrimoniu - Consiliul Judeţean Bistriţa-Năsăud.

ART. 4

  (1) Comisia are următoarele atribuţii principale:

   a) elimină din concurs proiectele de management care conţin informaţii privind identitatea autorului;

   b) analizează proiectele de management depuse de candidaţi, acordând note pentru fiecare etapă a concursului;

   c) stabileşte rezultatul concursului pe baza rezultatelor fiecărei etape;

      (2)Comisia poate formula recomandări autorităţii privind durata contractului de management, în limitele prevăzute la art. 11 alin. (2) lit. d) din ordonanţa de urgenţă, şi, după caz, privind conţinutul acestuia.

      (3) Lucrările şi dezbaterile din cadrul Comisiei sunt confidenţiale.
ART. 5

(1) Secretariatul Comisiei este asigurat prin grija Compartimentului resurse umane din cadrul autorităţii.

(2) Secretariatul are următoarele atribuţii:

a) asigură condiţiile tehnico-organizatorice pentru desfăşurarea concursului;

b) verifică legalitatea şi conformitatea documentelor depuse de candidaţi;

c) elimină, pe bază de proces-verbal, mapele de concurs incomplete şi pe cele care conţin documente neconforme cu cerinţele din anunţul public şi îi anunţă pe candidaţii în cauză;

d) certifică pentru conformitatea cu originalul copiile actelor din dosarul de concurs, pe baza documentelor originale;

e) întocmeşte pentru membrii Comisiei declaraţiile de confidenţialitate;

f) transmite membrilor Comisiei proiectele de management ale candidaţilor cu dosare admise;

g) participă la şedinţele Comisiei, fără drept de vot;

h) consemnează în documente redactate la finele fiecărei etape nota fiecărui candidat;

i) aduce la cunoştinţa candidaţilor, în scris, nota obţinută în prima etapă, în termenul prevăzut la art. 19 alin. (2) din ordonanţa de urgenţă - 24 de ore;

j) calculează nota fiecărui candidat şi redactează procesul-verbal al concursului, consemnând, după caz, recomandările Comisiei;

k) aduce la cunoştinţa candidaţilor, în scris, nota obţinută în prima etapă a concursului, în termenul prevăzut la art. 19 alin. (2) din ordonanţa de urgenţă, - 24 de ore  şi asigură afişarea acesteia la sediul autorităţii, la sediul instituţiei, precum şi pe pagina de internet a acesteia, după caz;

l) aduce la cunoştinţa candidaţilor, în scris, rezultatul concursului, în termenul prevăzut la art. 19 alin. (8) din ordonanţa de urgenţă – 24 de ore, şi asigură afişarea acestuia la sediul autorităţii, la sediul instituţiei, precum şi pe pagina de internet a autorităţii, după caz;

m) asigură aducerea la cunoştinţa publică a rezultatului final al concursului, a listei nominale a candidaţilor şi a altor informaţii de interes public, în termenul prevăzut la art. 20 alin. (4) din ordonanţa de urgenţă – 24 de ore;

CAPITOLUL III
Analiza şi notarea proiectelor de management

Rezultatul concursului
ART. 6

(1) Membrii Comisiei studiază individual proiectele de management primite în format electronic şi/sau pe suport hârtie de la secretariat.

(2) Analiza şi notarea proiectelor de management se fac în baza criteriilor generale din caietul de obiective, prevăzute la art. 12 alin.(1) din ordonanţa de urgenţă.

(3) Comisia îşi desfăşoară activitatea în şedinţe, organizate la sediul autorităţii, în cadrul cărora membrii acesteia:

a) analizează caietul de obiective şi stabilesc punctajul/grila de evaluare*2 pentru criteriile în baza cărora se notează proiectele de management şi interviul;

b) dezbat, analizează şi notează proiectele de management - pentru prima etapă a concursului;

c) acordă note pentru cea de-a doua etapă a concursului - susţinerea, în cadrul interviului, a proiectelor de management de către candidaţii admişi;

(4) Data, ordinea de zi şi locul de desfăşurare a şedinţelor sunt anunţate de către secretariat cu cel puţin 3 zile înainte de desfăşurarea acestora.

ART. 7

(1) Notarea se face prin acordarea de către fiecare membru al Comisiei de note, de la 1 la 10, pentru fiecare etapă.

(2) Nota candidatului, acordată de fiecare membru, se calculează prin aplicarea formulei stabilite de Comisie în cadrul şedinţelor prevăzute la art.6 alin.(3).

(3) Rezultatul final al fiecărei candidaturi se calculează prin media aritmetică a notelor acordate candidatului de fiecare membru al Comisiei.

[Rezultatul final] = (nota 1 + nota 2 + nota 3 + nota 4 + nota 5) / 5
CAPITOLUL IV

Soluţionarea contestaţiilor

ART. 8

Candidaţii nemulţumiţi pot depune contestaţii asupra modului de respectare a procedurii privind organizarea şi desfăşurarea concursului la preşedintele Consiliului Judeţean Bistriţa-Năsăud.

 
În termen de 5 zile lucrătoare stabilit în limita prevăzută la art. 20 alin. (2) din Ordonanţa de urgenţă de la data aducerii la cunoştinţă a rezultatului concursului.
ART. 9

(1) Contestaţiile se soluţionează în termenul prevăzut la art. 20 alin.(3) din ordonanţa de urgenţă – 3 zile.

(2) Comisia de soluţionare a contestaţiilor este alcătuită din 3 membri, numiţi/desemnaţi cu respectarea dispoziţiilor art. 3  din hotărâre.
CAPITOLUL V
 
ART. 10.  
Criteriile generale din caietul de obiective, prevăzute la art. 12 alin.(1) din ordonanţa de urgenţă şi grila de evaluare a cestora.
(1) Prin caietul de obiective, autoritatea solicită candidaţilor:

    
a) analiza socioculturală a mediului în care îşi desfăşoară activitatea instituţia publică de cultură şi propuneri privind evoluţia acesteia în sistemul instituţional existent - 1 punct.
    
b) analiza activităţii instituţiei publice de cultură şi, în funcţie de specific, propuneri privind îmbunătăţirea acestei - 2,5 puncte.
    
c) analiza organizării instituţiei publice de cultură şi propuneri de reorganizare şi/sau restructurare, după caz - 1 punct.
    
d) analiza situaţiei economico-financiare a instituţiei publice de cultură  -  1,5 puncte.
    
e) strategia, programele şi planul de acţiune pentru îndeplinirea misiunii specifice a instituţiei publice de cultură, conform sarcinilor şi obiectivelor formulate de autoritate – 2 puncte.
    
f) o previziune a evoluţiei economico-financiare a instituţiei publice de cultură, cu o estimare a resurselor financiare necesare, spre a fi alocate de către autoritate - 2 puncte.
*2 Secretariatul Comisiei poate înainta Comisiei propuneri privind ponderea fiecărui criteriu şi, după caz, a subcriteriilor acestora, astfel încât notarea să se realizeze prin acordarea unei aprecieri exacte pentru fiecare întrebare/răspuns.

